Söngvaskáldin Sandrayati Fay , Hanna Mía Brekkan , og Jelena Ćirić kynntust á liðnu hausti í Reykjavík , en eiga rætur sínar að rekja til margra landa , m.a . Indónesíu , Serbíu , og Svíþjóðar . Þær uppgötvuðu fljótt að þær voru allar þrjár að vinna í eigin sóló plötum , og byrjuðu að veita hver annarri félagsskap og hvatningu í gegnum þetta ferli , sem oft getur verið einmanalegt . Þann 12. desember kl. 20.00 í Kornhlöðunni halda þær hlýlega tónleika þar sem þær munu flytja í sameiningu lög sem þær höfðu áður aðeins unnið að í sitt hverju lagi . Sandrayati Fay á ættir sínar að rekja til Filippseyja , Bandaríkjanna , og Írlands en ólst upp á Indónesíu þar sem hún er vel þekkt sem tónlistarkona . Hún kom til Íslands til að vinna í sinni fyrstu breiðskífu , og mun einnig koma fram í fyrsta sinn í Hörpu á Þorláksmessutónleikum Bubba Morthens . „ Ein ástæða þess að ég kom til Íslands var til að vinna í tónlistinni minni , ” útskýrir Sandrayati . „ Allt við það að vera hér hjálpar mér – náttúran , fólkið , og þá sérstaklega að hafa kynnst Jelenu og Hönnu Míu og geta stutt hver aðra í okkar eigin persónulegu sköpunarferlum . Einstök gjöf . ” Hanna Mía Brekkan , sem kemur fram undir listamannanafninu Mill , fluttist heim til Íslands fyrir þremur árum eftir að hafa eytt stórum hluta lífs síns í Svíþjóð . Í júní 2019 lauk hún verkefni sínu „ Song a Day ” , þar sem hún skrifaði og deildi einu lagi á hverjum einasta dagi í heilt ár . Hún stundar nám í tónsmíðum við Listaháskóla Íslands . „ Það er yndislegt að hafa samstarfsfólk og vini sem eru að vinna í svipuðum verkefnum . Við veitum hver annarri innblástur og hvatningu , ” segir Hanna Mía . Jelena Ciric / ljósmynd Ivana Ciric Jelena Ćirić fæddist í Serbíu en hafði búið í fjórum löndum áður en hún fluttist til Íslands árið 2016 . Hún býr í Reykjavík þar sem hún kemur fram með sína eigin tónlist ásamt því að stýra kórnum og listahópnum Kliði . Hún er með Masters-gráðu í samtímatónlist frá Berklee College of Music . „ Þó tónlist okkar sé mismunandi , þá deilir hún sömu gildum í því að hún segir persónulegar sögur á beinskeyttan hátt , ” segir Jelena . „ Kornhlaðan er svo notaleg , ég gæti ekki ímyndað mér betri stað fyrir þessa tónleika . ”